Honde by Maputo-lughawe - Radio Laeveld 100.5FM Nelspruit, Suid Afrika
Written by RL Admin on August 15, 2018
‘n Honde-eenheid sal vanaf September by die Internasionale Lughawe van Maputo bedryf word, om die smokkel van verbode wildleweprodukte soos ivoor en renosterhoring te bestry. Volgens ‘n verslag in vandag se uitgawe van die weekblad “Domingo”, word die hondehokke nou klaargemaak, insluitend die installering van water- en energievoorrade. Die eenheid sal geriewe vir ses honde en hul hanteerders hê.
In sy eerste fase sal vier honde op patrollie wees: ‘n Malinois Belgiese herdershond, ‘n Duitse herderdshond, nog ‘n herdershond en ‘n Cocker Spanjoel. Al die honde is in Tanzanië geteel. Hulle sal gelei word deur vier hanteerders en een instrukteur wat opleiding in Tanzanië ontvang het. Volgens Domingo sal honde-eenhede later aan al die land se internasionale lughawens bekendgestel word. Mosambiek het ‘n belangrike roete vir die smokkel van ivoor- en renosterhoring in Asië geword.
Tagged as Maputo mosambiek